# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 19.5.2021 klo 18.00-20.35

**Paikka** Teams

**Läsnä** Lehikoinen Jouni puheenjohtaja

Artukka Pekka varajäsen

Haimi Katariina jäsen

Holmroos Mari jäsen

Honka-Hallila Helena jäsen

Kuivala Jarno jäsen

Lehtinen Seppo jäsen

Lindell Pia jäsen

Lintunen Anna jäsen

Mäenpää Kari jäsen

Raunio Tanja jäsen

Seila Viivu jäsen

Sirkiä Anna jäsen

Suomela Hanna jäsen, klo 18.20-

Uhinki Ailo jäsen

Valtonen Marjo jäsen

Hakanpää Marko työntekijöiden edustaja

Kosola Katriina sihteeri

**Poissa** Harjanne Aila varapuheenjohtaja

Vierimaa Ulla-Maija jäsen

# § 30 KOKOUKSEN AVAUS

Puheenjohtaja avasi kokouksen.

# § 31 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 32 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Anna Sirkiä ja Ailo Uhinki.

# § 33 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

Ei saa hakea muutosta oikaisuvaatimuksin.

Päätös Esityslista hyväksyttiin kokouksen työjärjestykseksi sillä muutoksella, että § 44 päätettiin käsitellä kokouksen loppupuolella, mikäli aikataulu sallii.

# § 34 TYÖNTEKIJÖIDEN VUOSILOMAT 2021

Seurakuntaneuvosto hyväksyy ja merkitsee tiedokseen seurakunnan työntekijöiden vuosilomat 2021. Suunnitelmat ovat liitteenä (liite1/§34/sn3/2021).

Esitys Seurakuntaneuvosto vahvistaa vuosilomat ja merkitsee ne tiedokseen.

Tiedoksi Työntekijät

Ei saa hakea muutosta oikaisuvaatimuksin.

Päätös Esityksen mukaan.

# § 35 KOLEHTISUUNNITELMA 1.6.-30.9.2021

Kirkkoherra on laatinut pohjaehdotuksen kolehtisuunnitelmaksi ajalle 1.6.-30.9.2021 (liite1/§35/sn3/2021).

Esitys Seurakuntaneuvosto vahvistaa kolehtisuunnitelman ajalle 1.6.-30.9.2021.

Tiedoksi Taloustoimisto, vahtimestarit

Saa hakea muutosta oikaisuvaatimuksin.

Päätös Esityksen mukaan.

# § 36 PAULIINA LIUKKOSEN OPINTOVAPAA-ANOMUS JA VUOSILOMA

Diakoniatyöntekijä Pauliina Liukkonen on osoittanut seurakuntaneuvostolle anomuksen opintovapaasta ja vuosilomasta, jossa hän anoo seuraavaa:

*Anon opintovapaalain mukaista opintovapaata ajalle 1.10.2021-15.5.2022 tarkoituksenani suorittaa valmiiksi teologian kandidaatintutkintoon kuuluvat opinnot. Tämän jälkeen opintovapaata jää vielä 245 päivää. Lisäksi vuosilomaa ajalle 28.8.-30.9.2021 (kuluu yhteensä 24 lomapäivää, joista 10 päivää syyskuussa 2021 pidettäviksi erääntyviä, lomakaudelta 1.5.2020-30.4.2021 pitämättä jääneitä lomapäiviä, ja loput 14 päivää kuluvan lomakauden päiviä). Keskustelussa on sovittu, että kyseinen lomajärjestely mahdollistaa sekä diakonian perustyön koko kesän ajan keskeytyksettä sekä opintojen suorittamista jo 30.8.2021 alkaen.*

Esitys Seurakuntaneuvosto myöntää Pauliina Liukkoselle opintovapaata ajalle 1.10.2021-15.5.2022 ja vuosilomaa ajalle 28.8.-30.9.2021.

Tiedoksi Pauliina Liukkonen, palkat

Ei saa hakea muutosta oikaisuvaatimuksin.

Päätös Esityksen mukaan.

# § 37 SIJAISEN VALINTA PAULIINA LIUKKOSEN OPINTOVAPAAN AJAKSI

Pauliina Liukkosen opintovapaan sijaisuutta on hoitanut TM Heli Ojala. Hän on myös kirkkoherran määräyksellä diakoniatyössä 16.5. -30.9.2021. Heli on valmis hoitamaan Pauliinan opintovapaan sijaisuutta myös jatkossa.

Esitys: Seurakuntaneuvosto valitsee Heli Ojalan Pauliina Liukkosen opintovapaan sijaiseksi ajalle 1.10.2021-15.5.2022.

Tiedoksi Heli Ojala, palkat

Ei saa hakea muutosta oikaisuvaatimuksin.

Päätös Esityksen mukaan.

# § 38 YLIMÄÄRÄINEN PALKALLINEN VAPAAPÄIVÄ KIITOKSENA KORONA-AJAN TYÖSTÄ

Yhteinen kirkkoneuvosto päätti 8.4.2021 myöntää seurakuntayhtymän yksiköiden henkilöstölle sekä suosittaa seurakuntia myöntämään seurakuntien henkilöstölle ylimääräisen palkallisen vapaapäivän huomiointina ja kiitoksena korona-ajan jaksamisesta ja työnteosta. Palkallinen vapaapäivä koskee kaikkia 1.5.2021 palvelussuhteessa olevia. Vapaapäivä suositellaan pidettäväksi tulevan kesäkauden loppuun mennessä. Käytännössä vapaa on pidettävä 31.8.2021 mennessä. Seurakuntaneuvostojen pitää omalla tahollaan tehdä paikallisesti päätös ko vapaan myöntämisestä paikallisseurakuntien työntekijöille.

Esitys Mikaelin seurakuntaneuvosto päättää myöntää kaikille seurakunnan työntekijöille ylimääräisen vapaapäivän kiitoksena korona-ajan työstä.

Tiedoksi Työntekijät

Ei saa hakea muutosta oikaisuvaatimuksin.

Päätös Esityksen mukaan.

# § 39 LAPSIVAIKUTUSTEN ARVIOINNIN MENETTELYTAVAT MERKINTÄTAVASSA

Yhteinen kirkkoneuvosto käsitteli kokouksessaan 25.03.2021 lapsivaikutusten arviointia:

*Esittely Kirkkojärjestyksen 23: 3 §:*

*Lapsen edun edistämiseksi kirkollisen viranomaisen on päätöksen valmistelussa arvioitava ja otettava huomioon sen vaikutukset lapsiin. Vaikutusten arvioinnin tekee se viranomainen, joka käsittelee asiaa ensimmäisenä. Lapsella tarkoitetaan alle 18-vuotiasta.*

*Kirkkojärjestyksen muutoksella halutaan vaikuttaa siihen, että lapsen kokonaisvaltainen hyvinvointi kirkossa ja yhteiskunnassa paranee. Tavoitteena on*

*.  edistää lapsen edun toteutumista kirkollisessa päätöksenteossa ja toiminnassa*

*.  vahvistaa lasten mielipiteiden huomioimista ja lasten osallisuutta kirkon toiminnassa*

*.  lisätä lapsen ihmisoikeuksien tunnettuutta kirkossa*

*.  edistää kirkon oman teologisen tehtävän ja strategisten tavoitteiden toteutumista.*

*Käytännössä lapsivaikutusten arvioinnissa on keskeistä:*

*.  se on ennakkoarviointia, joka tehdään valmisteluvaiheessa*

*.  tekeminen kuuluu päätöksen valmistelijalle osana tavanomaista päätöksen valmistelua*

*.  lapsia ja nuoria tarkastellaan ryhmänä*

*.  kohteena ovat ne vaikutukset, joita päätöksellä on lasten ja nuorten kokonaivaltaiseen hyvinvointiin ja oikeuksien toteutumiseen*

*.  päätöksen valmistelija hyödyntää erilaisia ennakkoarvioinnin malleja ja menetelmiä*

*.  huomioidaan välittömät ja välilliset vaikutukset sekä positiiviset ja negatiiviset vaikutukset*

*.  vaikutukset selostetaan päätöksen valmisteluasiakirjoissa tai perusteluissa ja otetaan huomioon päätöstä tehtäessä.*

*Päätösten lapsivaikutusten arviointi eli LAVA on konkreettinen keino toteuttaa YK:n lapsen oikeuksien sopimusta käytännössä ja edistää kaikkien alle 18-vuotiaiden lasten ja nuorten kokonaisvaltaista hyvinvointia, osallisuutta ja vaikutusmahdollisuuksia. Samalla toteutetaan myös kirkon omien strategioiden ja kehittämisasiakirjojen tavoitteita.*

*Lapsivaikutusten arviointi tehdään siinä toimielimessä, joka käsittelee asiaa ensimmäisenä. Käytännössä sen tekeminen kuuluu päätöksen valmistelijalle osana tavanomaista päätöksen valmistelua.*

*Jokainen toimielin voi itse päättää, millä tavalla ja missä laajuudessa LAVA on tarkoituksenmukaista tehdä. Arviointi voidaan toteuttaa monella eri tavalla riippuen päätettävästä asiasta ja päätöstä tekevän kirkollisen viranomaisen käytännöistä.*

*Olennaista on ennakoida niiden päätösten vaikutuksia, joilla on suurimmat tai kauaskantoisimmat vaikutukset lapsiin ja nuoriin. Tämä tarkoittaa lapsivaikutusten arvioinnin erityistä perusteellisuutta silloin, kun valmistellaan*

*. pitkän tähtäimen suunnitelmia*

*. toiminta- ja taloussuunnitelmia*

*. virkojen, toimien ja tehtävien perustamista, lakkauttamista tai muuttamista*

*. seurakunnan rakennemuutosta.*

*Päätöksen valmistelija arvioi, kuinka laaja arviointi on syytä tehdä. Arvioinnin avuksi on kehitetty erilaisia ennakkoarvioinnin malleja ja menetelmiä. Näistä on ohjeita kirkkohallituksen ohjeessa: Lapsivaikutusten arviointi Suomen evankelis-luterilaisessa kirkossa (Suomen ev.lut. kirkon julkaisuja 21)*

*Uusi menettelytapa*

*Tähän asti on ollut käytäntönä, että lapsivaikutusten arviointi on merkitty esityslistan ja pöytäkirjan kaikkiin pykäliin. Kyseessä on nyt lapsivaikutusten arvioinnin kirjaamisen menettelytavat yhteisen kirkkoneuvoston esityslistassa ja pöytäkirjassa. LAVA:n lakisääteinen sisällöllinen arviointivelvoite säilyy ennallaan.*

*Tarkoituksenmukaisinta olisi merkitä lapsivaikutusten arviointi valmistelutekstiin vain silloin, kun arvioinnissa on todettu, että päätöksellä on vaikutuksia lapsiin ja ne on arvioitu. Tapauksissa, joissa arviointi on tehty, se selostetaan osana valmistelua. Arviointiin liittyy tällöin myös selostus vaikutuksista tai mahdollisten kielteisten vaikutusten poistamisesta tai niiden lieventämisestä.*

*Aikaisemmassa asian käsittelyvaiheissa muissa toimielimissä tai sama elimessä tehty arviointi ja merkintä seuraa asian seuraaviin käsittelyvaiheisiin eikä sitä toisteta uudelleen, ellei jatkokäsittelyssä arviointiin ole ilmennyt uusia näkökohtia.*

*Seurakuntayhtymän lapsiasiain arvioinnin asiantuntijaryhmä on 12.2.2021 kommentoinut ehdotettua menettelytapaa. Sen kommentit on huomioitu.*

*Jatkossa lapsiasiain arvioinnin asiantuntijaryhmä toimii edelleen asiantuntijana arvioinnin sisällöllisissä kysymyksissä.*

*Esitys   Yhteinen kirkkoneuvosto päättää hyväksyä 1.4.2021 lukien käytännön, että lapsivaikutusten arviointi merkitään yhteisen kirkkoneuvoston esityslistoissa ja pöytäkirjoissa käsiteltävään asiaan ainoastaan silloin, kun päätöksellä on kirkkojärjestyksen 23: 3 §:ssä tarkoitettuja vaikutuksia ja ne on arvioitu.*

*Päätös  Esityksen mukaan.*

Esitys Seurakuntaneuvosto merkitsee asian tiedoksi.

Lava Lapsivaikutusten arviointi suoritettu yhteisen kirkkoneuvoston kokouksessa 25.3.2021

Ei saa hakea muutosta oikaisuvaatimuksin.

Päätös Esityksen mukaan.

# § 40 MIKAELINKIRKON KAHVILA- JA WC-REMONTTI

Tulevaisuustyöryhmä on tehnyt esityksen Mikaelinkirkon kahvilaremontista:

Mikaelinkirkko on Turun suosituimpia kirkkoja. Mikaelinseurakunta on kehittänyt sinne myös paljon uusimuotoista ja yhteisöllistä toimintaa. Kirkon toiminnan monimuotoisuuden kehittämiseksi on jo saatu lupa penkkien poistamiseen kirkon perältä. Samassa yhteydessä olisi tarve uudistaa kirkon aulatiloja sekä tilojen toimimattomuudesta ja ahtaudesta kärsivää ruusukahvilaa. Uudistusten tarkoituksena on lisätä kirkon viihtyisyyttä ja houkuttelevuutta sekä elävöittää Mikaelin kirkonmäkeä.

Kirkon aulasta olisi tarkoitus poistaa massiiviset esitevitriinit ja luoda tilasta ilmavampi/esteettömämpi. Kirkon perälle hankitaan poistettavien penkkien tilalle irtotuoleja ja pöytiä, jotka palvelevat niin kahvilaa kuin kirkon tilaisuuksia (myös lapset huomioidaan). Kahvilan suurin puute on puuttuva vesi ja viemäröinti sekä sähköverkon vanhentuminen. Lisäksi kahvila tarvitsee ajanmukaiset välineistöt ja kalustuksen (suunnitelma on jo alustavasti esitelty museoviraston edustajalle). Viemäröinnin yhteydessä olisi mahdollista rakentaa uusi WC, joka palvelisi erityisellä tavalla myös Mikaelinkirkon konserttien yleisöä.

Alustava kustannuslaskelma on 115.000 euroa, jota Mikaelinseurakunta pyytää vuoden 2022 kiinteistöinvestointeihin. Tarkempi budjettiluku varmentuu hankesuunnitelman valmistuessa.

Penkkien poisto 10.000

Vesi ja viemäröinti kahvilaan 17.000

Sähköjen uusinta 4.000

Aulan, kirkon peräosan ja kahvilan kalustus 28.000

Kahvikone, jääkaappi, viileävitriini 8.000

Astiasto yms. 3.000

Suunnittelutyö 5.000

WC 40.000

**Yhteensä: 115.000 €**

Esitys Seurakuntaneuvosto merkitsee esityksen tiedoksi ja päättää ehdottaa kahvila- ja wc-remontista johtuvia kustannuksia vuoden 2022 investointeihin.

Lava Remontin suunnittelussa huomioidaan lasten ja perheiden tarpeet.

Tiedoksi Yhteinen kirkkoneuvosto

Saa hakea muutosta oikaisuvaatimuksin.

Päätös Esityksen mukaan.

# § 41 JESSICA ALAKÄRPÄN TYÖSUHTEEN JATKO

Perhe- ja nuorten aikuisten työntekijän Jessica Alakärpän työsuhde on päättymässä 31.7.2021. Jessica on tehnyt nuorten aikuisten ja perhetyön projektia 60 % työajalla. Projektia olisi syytä jatkaa ainakin vuoden 2022 loppuun asti. Jessica on valmis tekemään jatkossa työtä 40 % työosuudella.

Esitys Seurakuntaneuvosto palkkaa Jessica Alakärpän perhe- ja nuorten aikuisten projektityöhön ajalle 1.8.2021-31.12.2022.

Lava Asialla on KJ 23:3 tarkoitettuja lapsivaikutuksia.

Tiedoksi Jessica Alakärppä, palkat

Saa hakea muutosta oikaisuvaatimuksin.

Päätös Esityksen mukaan.

# § 42 JANNE ROMUN TYÖSUHTEEN JATKO

Janne Romu on toiminut seurakunnassamme päihdetyöntekijänä 1.4.2021 alkaen kirkkoherran päätöksellä. Hän on sijaistanut 50 % osuudella Sami Putikkaa, jonka osa-aikatyön prosenttia on laskettu 80 %:sta 40:een. Kyseinen sijaistus loppuu 31.8.2021 Janne on tehnyt aktiivista ja hyvää päihde- ja terapiatyötä, jolla olisi tarvetta jatkossakin. Päihde- ja terapiatyön tarve on myös seurakunnallisella kentällä ilmeinen jatkossakin. Kyseinen työmuoto toimii kiinteänä osana seurakunnan diakoniatyötä. Samin työsuhde päättyy 31.12.2021, jolloin viimeistään olisi syytä arvioida ko työalan jatkoa.

Janne Romu voitaisiin palkata loppuvuodeksi seurakuntaamme 50 % työajalla. Kustannukset olisivat seuraavat:

Palkkaryhmä 303/33 eli euroissa 50 %:n palkka on 949,27 kuukaudessa. Kaikkineen palkkakustannukset olisivat 1263,50 euroa kuukaudessa ja 6317 euroa loppusyksyn osalta.

Esitys Seurakuntaneuvosto päättää palkata Janne Romun 1.9.-31.12.2021 Mikaelinseurakuntaan päihde- ja terapiatyöhön 50 % työajalla.

Tiedoksi Janne Romu, palkat

Saa hakea muutosta oikaisuvaatimuksin.

Päätös Esityksen mukaan.

# § 43 VUODEN 2022 TALOUSARVION INVESTOINTIEHDOTUKSET

Vuoden 2022 talousarvion investointiesitykset on tehtävä seuraavan kirkkoneuvoston ohjeistuksen mukaisesti:

Kirkkoneuvosto antaa seuraavat ohjeet vuoden 2022 talousarvion ja vuosien 2023-2024 toiminta- ja taloussuunnitelman laatimiseen:

1. Investointiesitykset jätetään kirjaamoon 17.6. mennessä.

2. Paikallisseurakunnille ja yksiköille lähetetään tarkistettavaksi henkilökuntaliitteet sitä mukaa kun ne valmistuvat, viimeistään huhtikuussa. Mikäli niihin tulee muutoksia tai korjauksia, ne palautetaan Jaana Hörkölle 15.5. mennessä

3. Yksiköt jättävät talousarvioesityksensä perusteluineen Jaana Hörkölle viimeistään 15.8. Henkilöstökulut ja poistot arvioidaan taloustoimistossa.

4. Vuoden 2022 talousarvion tavoitteiden (= toimintasuunnitelma) laatimisessa käytetään toimintasuunnitelma-lomaketta, joka on ohessa. Täytettävä word-muotoinen toimintasuunnitelma palautetaan 15.8. mennessä sähköpostilla Jaana Hörkölle.

5. Mikäli joku jostain syystä esittää muutoksia talousarvioon, on muutokset entiseen tapaan perusteltava.

Mikaelinseurakunnan taholta kirkkomme äänentoisto- ja esitystekniikka kaipaa lisäpanostusta vuoden 2022 talousarvioon. Tästä olisi seurakuntaneuvoston aiheellista tehdä 80000 euron investointiesitys.

Esitys Mikaelin seurakuntaneuvosto esittää 195 000 euron investointivarausta kirkon äänentoistoa ja esitystekniikkaa sekä kahvila- ja wc-remonttia varten vuoden 2022 investointibudjettiin.

Lava Remontin suunnittelussa huomioidaan lasten ja perheiden tarpeet.

Tiedoksi Yhteinen kirkkoneuvosto

Ei saa hakea muutosta oikaisuvaatimuksin.

Päätös Esityksen mukaan.

# § 44 PARTY-HENIKLÖSTÖHYVINVOINTITUTKIMUKSEN TULOKSET

Seurakuntayhtymä on teettänyt henkilöstölle ParTy-hyvinvointitutkimuksen. Ko tutkimus antaa osviittaa henkilöstön jaksamisesta ja työhyvinvoinnista. Sen tulokset ovat osittain myös yksikkökohtaisia. Mikaelinseurakunnan osuudesta kirkkoherra tekee kokouksessa selonteon.

Esitys Seurakuntaneuvosto merkitsee asian tiedoksi.

Ei saa hakea muutosta oikaisuvaatimuksin.

Päätös Esityksen mukaan.

# § 45 JOULUKALENTERIEN TILAAMINEN

Seurakuntayhtymän tiedotusosasto on lähestynyt paikallisseurakuntia ehdotuksella, jossa joulukalenterit postitettaisiin jokaiseen seurakunnan alueella olevaan talouteen joulun 2021 alla. Kalenterien takakanteen olisi todennäköisesti mahdollisuus painattaa oman seurakunnan joulutervehdys. Kustannuslaskelma Mikaelinseurakunnan kohdalla olisi 6 347 euroa. Summa on saatu kertomalla 0,31 euroa seurakunnan (v. 2020) jäsenmäärällä. Summassa on mukana viestinnän 25 % maksuosuus.

Päätökset hankkeeseen osallistumisesta pitäisi tehdä toukokuun aikana.

Esitys Seurakuntaneuvosto päättää osallistua hankkeeseen, jos joulukalenteriin saadaan lisättyä seurakunnan oma tervehdys.

Tiedoksi Tiedotusosasto

Ei saa hakea muutosta oikaisuvaatimuksin.

Päätös Esityksen mukaan.

# § 46 VUOSIKERTOMUS

Vuosikertomus 2020 on valmistunut. Vuosikertomus jaetaan kokouksessa, mutta se löytyy sähköisenä Mikaelinseurakunnan nettisivuilta (https://www.turunseurakunnat.fi/mikaelinseurakunta/paatoksenteko/vuosikertomus).

Esitys Seurakuntaneuvosto keskustelee asiasta ja merkitsee vuosikertomuksen tiedokseen.

Ei saa hakea muutosta oikaisuvaatimuksin.

Päätös Vuosikertomuksen käsittelyä päätettiin siirtää syksyllä järjestettävään luottamushenkilöiden ja työntekijöiden yhteiseen tapaamiseen.

# § 47 SYKSYN KOKOUSPÄIVÄT

Seurakuntaneuvosto vahvistaa itselleen kokousajat syys- ja kevätkausittain.

Kokoukset pidetään pääasiassa keskiviikkoisin klo 18.00 ja työjaoston kokoukset kokousviikkoa edeltävällä viikolla keskiviikkoisin klo 8.00.

Esitys Seurakuntaneuvosto vahvistaa syksyn 2021 kokousaikataulun seuraavasti: 18.8., 22.9., 20.10., 17.11. ja 15.12.

Ei saa hakea muutosta oikaisuvaatimuksin.

Päätös Esityksen mukaan.

# § 48 MIKAELINSEURAKUNNAN SEURAKUNTANEUVOSTON OHJESÄÄNTÖ

Korona-pandemian myötä on seurakunnissa tullut ajankohtaiseksi seurakuntaneuvostojen ohjesääntöjen päivittäminen vastaamaan poikkeusolosuhteiden aikaista toimintaa. Uusi ja päivitetty ohjesääntö pitää nyt sisällään kokouksen sähköisen toimintaympäristön (Liite1/§48/sn3/2021). Ohjesääntö on lähetettävä tuomiokapitulin hyväksyttäväksi.

Esitys Seurakuntaneuvosto hyväksyy liitteen mukaisen uuden ja päivitetyn seurakuntaneuvoston ohjesäännön ja lähettää sen Turun arkkihiippakunnan tuomiokapitulin vahvistettavaksi.

Tiedoksi Turun Arkkihiippakunnan tuomiokapituli

Ei saa hakea muutosta oikaisuvaatimuksin.

Päätös Esityksen mukaan.

# § 49 MUUT MAHDOLLISET ASIAT

- Marko Hakanpää huomautti, että § 36 pitää hyväksyä myös vuosiloma, koska esityslistassa mainittiin vain opintovapaan hyväksyminen.

- Tanja Raunio kertoi Mikaelinseurakunnan Instagram-päivityksistä.

- Hanna Suomela huomautti, ettei kansainvälisen vastuun työryhmä ole kokoontunut pitkään aikaan.

# § 50 ILMOITUSASIAT

- Terveiset kiinteistöseminaarista

- Juhlavuoden tilannepäivitys

# § 51 MUUTOKSEN HAKU

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 52 KOKOUKSEN PÄÄTTÄMINEN

Puheenjohtaja päätti kokouksen klo 20.35.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Anna Sirkiä Ailo Uhinki

pöytäkirjantarkastaja pöytäkirjantarkastaja